CELEX: C2007/315/16
Language: fi
Date: 2007-12-22 00:00:00
Title: Asia C-457/05: Yhteisöjen tuomioistuimen tuomio (neljäs jaosto) 4.10.2007 (Landgericht Wiesbadenin (Saksa) esittämä ennakkoratkaisupyyntö) — Schutzverband der Spirituosen-Industrie eV v. Diageo Deutschland GmbH (Tavaroiden vapaa liikkuvuus — Direktiivi 75/106/ETY — Jäsenvaltioiden lainsäädännön lähentäminen — Valmispakkauksiin pakatut nesteet — Pakkaaminen tilavuuden mukaan — 5 artiklan 3 kohdan b ja d alakohta — Baileys Minis — Kaupan pitäminen nimellistilavuudeltaan 0,071 litran kokoisissa valmispakkauksissa)

22.12.2007   
            
            
               FI
            
            
               Euroopan unionin virallinen lehti
            
            
               C 315/10
            
         Yhteisöjen tuomioistuimen tuomio (neljäs jaosto) 4.10.2007 (Landgericht Wiesbadenin (Saksa) esittämä ennakkoratkaisupyyntö) — Schutzverband der Spirituosen-Industrie eV v. Diageo Deutschland GmbH
   (Asia C-457/05) (1)
   
   (Tavaroiden vapaa liikkuvuus - Direktiivi 75/106/ETY - Jäsenvaltioiden lainsäädännön lähentäminen - Valmispakkauksiin pakatut nesteet - Pakkaaminen tilavuuden mukaan - 5 artiklan 3 kohdan b ja d alakohta - Baileys Minis - Kaupan pitäminen nimellistilavuudeltaan 0,071 litran kokoisissa valmispakkauksissa)
   (2007/C 315/16)
   Oikeudenkäyntikieli: saksa
   Ennakkoratkaisua pyytänyt tuomioistuin
   Landgericht Wiesbaden
   Pääasian asianosaiset
   
      Kantaja: Schutzverband der Spirituosen-Industrie eV
   
      Vastaaja: Diageo Deutschland GmbH
   Oikeudenkäynnin kohde
   Ennakkoratkaisupyyntö — Landgericht Wiesbaden — EY 28 ja EY 30 artiklan tulkinta — Tiettyjen nesteiden pakkaamisesta valmispakkauksiin tilavuuden mukaan koskevan jäsenvaltioiden lainsäädännön lähentämisestä 19.12.1974 annetun neuvoston direktiivin 75/106/ETY (EYVL L 42, s. 1), sellaisena kuin se on muutettuna, 5 artiklan 3 kohdan b alakohdan toisen alakohdan toisen virkkeen ja 5 artiklan 3 kohdan d alakohdan ja liitteessä III olevan 4 kohdan pätevyys — Kielto pitää yhteisön muissa jäsenvaltioissa kaupan alkoholijuomia, joilla on 0,071 litran pakkauskoko ja jotka on laillisesti valmistettu Irlannissa tai Yhdistyneessä kuningaskunnassa ja joita pidetään siellä laillisesti kaupan — Baileys Minis
   Tuomiolauselma
   Tiettyjen nesteiden pakkaamista valmispakkauksiin tilavuuden mukaan koskevan jäsenvaltioiden lainsäädännön lähentämisestä 19.12.1974 annetun neuvoston direktiivin 75/106/ETY, sellaisena kuin se on muutettuna asiakirjalla Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu, 5 artiklan 3 kohdan d alakohtaa on tulkittava siten, että nimellistilavuudeltaan 0,071 litran kokoisia valmispakkauksia, jotka sisältävät tämän direktiivin liitteessä III olevassa 4 kohdassa lueteltuja tuotteita ja joita laillisesti valmistetaan ja pidetään kaupan Irlannissa tai Yhdistyneessä kuningaskunnassa, voidaan pitää kaupan myös muissa jäsenvaltioissa.
   Direktiivin 75/106, sellaisena kuin se on muutettuna edellä mainitulla asiakirjalla, 5 artiklan 3 kohdan b alakohdan toisen alakohdan viimeinen virke, luettuna yhdessä tämän saman artiklan 3 kohdan d alakohdan kanssa, on pätemätön siltä osin kuin 0,071 litran nimellistilavuus on jätetty siinä pois tämän direktiivin liitteessä III olevan 4 kohdan I sarakkeessa esitetyistä, yhteisön säädöksin yhdenmukaistetuista nimellistilavuuksista.
   
      (1)  EUVL C 131, 3.6.2007.